钦定古今图书集成/明伦汇编/家范典/第054卷 > 《女训》汉·蔡邕
## 钦定古今图书集成/明伦汇编/家范典/第054卷 > 《女训》汉·蔡邕

心犹首面也，是以甚致饰焉。面一旦不修，则尘垢秽
之；心一朝不思善，则邪恶入之。咸知饰其面，不修其
心，惑矣。夫面之不饰，愚者谓之丑；心之不修，贤者谓
之恶。愚者谓之丑犹可，贤者谓之恶，将何容焉？故览
照“拭面，则思其心之洁也；傅脂，则思其心之和也；加
粉，则思其心之鲜也；泽发，则思其心之润也；用栉，则”
思其心之理也。立髻，则思其心之正也。摄鬓，则思其
心之整也。